ลงทะเบียน ชิมช้อปใช้ วันที่ 5 เต็มล้านคนตั้งแต่เวลา 02.56 น. ขณะที่เช้านี้เงิน 1,000 บาทลอตแรกจะเข้าระบบและพร้อมใช้จ่ายกว่า 800 ล้านบาท
ลงทะเบียน ชิมช้อปใช้ วันที่ 5 เต็มล้านคนตั้งแต่เวลา 02.56 น. ขณะที่เช้านี้เงิน 1,000 บาทลอตแรกจะเข้าระบบและพร้อมใช้จ่ายกว่า 800 ล้านบาทบรรยากาศการลงทะเบียนเข้าร่วมโครงการ ชิม ช้อป ใช้ วันที่ห้า 27 กันยายน 2562 ตั้งแต่ช่วงเที่ยงคืนที่ผ่านมามีประชาชนเริ่มเข้าเว็บไซต์ www.ชิมช้อปใช้.com เพื่อลงทะเบียนรับสิทธิ์เข้าร่วมในโครงการอย่างต่อเนื่องจนครบสิทธิ์ 1 ล้านรายเมื่อเวลา 02.56 น. หรือคิดเป็นการใช้เวลาหลังเปิดระบบเพียง 2 ชั่วโมง 56 นาที และในวันนี้ประชาขนที่ลงทะเบียนสำเร็จและผ่านการตรวจสอบในวันแรก 23 กันยายน 2562 จำนวน 807,321 ราย เงินจะเริ่มเข้าสู่กระเป๋าเงินอิเล็กทรอนิกส์ ในแอป“เป๋าตัง”สำหรับผู้ที่ได้รับ sms และทำการยืนยันตัวตนเปิดกระเป๋าตังผ่านแอปพลิเคชันเรียบร้อยแล้ว โดยประมาณการจะมีเม็ดเงินที่เข้าสู่ระบบรอใช้จ่ายได้ทันทีกว่า 800 ล้านบาทนายชาญกฤช เดชวิทักษ์ ผู้ช่วยรัฐมนตรีประจำนายกรัฐมนตรี ปฎิบัติงานกระทรวงการคลัง เปิดเผยว่า กรณีผู้ลงทะเบียน ”ชิมช้อปใช้” วันแรกเมื่อวันที่ 23 กันยายน 2562 ที่ผ่านมามีผู้ลงทะเบียนที่ไม่ผ่านเกณฑ์เกือบ 2 แสนรายนั้น เนื่องจากปัญหาการยืนยันตัวตน หรือการกรอก OTP ไม่เป็นไปตามระยะเวลาที่กำหนดประมาณ 75,000 ราย รองลงมาเป็นการกรอกข้อมูลส่วนตัวไม่ครบถ้วน เช่น รหัสบัตรประชาชนไม่ตรงกับฐานข้อมูลจากกรมการปกครอง 60,000 ราย เเละการเลือกจังหวัดซ้ำกับทะเบียน 56,000 ราย ทางกระทรวงการคลังจะนำสิทธิ์คงเหลือในแต่ละวัน ยกไปใช้ต่อเป็นโควตาในวันที่เหลือ เพื่อเปิดลงทะเบียนเพิ่มเติมให้ได้ครบโควตารวมตลอดโครงการ 10 ล้านราย โดยจะเปิดให้ประชาชน ทยอยลงทะเบียนได้ต่อเนื่อง จนถึงวันที่ 15 พฤศจิกายน 2562 ซึ่งผู้ถูกตัดสิทธิ์สามารถลงทะเบียนใหม่ได้ หากใครไม่ได้รับ SMS หรือไม่ได้มีการยืนยันสิทธิ์ยังสามารถลงทะเบียนซ้ำใหม่ได้ในวันถัดไปก่อนครบ 10 ล้านรายตามเป้าหมาย